b"\n_START_ARTICLE_\nSixten Jernberg\n_START_PARAGRAPH_\nEdy Sixten Jernberg (6. veebruaril 1929 Lima, Rootsi \xe2\x80\x93 14. juuli 2012 Mora, Dalarna l\xc3\xa4\xc3\xa4n) oli Rootsi endine suusataja. Ta v\xc3\xb5itis ol\xc3\xbcmpiam\xc3\xa4ngudelt 9 medalit._NEWLINE_Jernberg spetsialiseerus p\xc3\xb5hiliselt pikkadele distantsidele, kus ta oli 50 km kahekordne maailmameister ja kahekordne ol\xc3\xbcmpiav\xc3\xb5itja. Suurima medalisaagi sai Jernberg 1956. aasta ol\xc3\xbcmpiam\xc3\xa4ngudelt Cortina d'Ampezzos, kus ta sai kuldmedali 50 km, h\xc3\xb5bemedali 15 ja 30 km ning pronksmedali 4x10 km teates\xc3\xb5idus."